Държавен вестник, бр. 59, 2016 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  59
(2) Кредиторът, съответно обвързаният кре­
дитен посредник, осигурява на разположение на 
потребителя по всяко време обща информация 
за предлаганите кредити, която съдържа:
1. данни, идентифициращи кредитора, 
съответно обвързания кредитен посредник, 
включително постоянен адрес, съответно 
седалище и адрес на управление;
2. целите, за които може да се използва 
кредитът;
3. видовете обезпечения, включително, 
когато е приложимо, възможността тези 
обезпечения да са на територията на друга 
държава членка;
4. възможния срок на договора за кредит;
5. текст, че потребителят разполага със 
срок не по-малко от 14 дни от получаването 
на проекта на договор за кредит, за да вземе 
решение за сключване на договора за кредит;
6. вида на лихвения процент – фиксиран 
и/или променлив, приложим към кредита, 
заедно с кратко описание на характеристи­
ките на фиксирания и/или на променливия 
лихвен процент, включително и свързаните 
с тях последици за потребителя;
7. чуждестранната валута или валути, когато 
е приложимо за кредита, включително раз­
яснения на рисковете от възможни движения 
в обменния курс на чуждестранната валута 
или валути, които може да се отразят върху 
размера на общата сума, дължима от потре­
бителя; изискването не се прилага за кредити, 
предлагани в евро на потребител, чийто доход 
е в левове, и за кредити, предлагани в левове 
на потребител, чийто доход е в евро;
8. представителен пример за общия раз­
мер на кредита, общите разходи по кредита 
за потребителя, общата сума, дължима от 
потребителя, и ГПР по кредита;
9. възможните допълнителни разходи по 
кредита, които не са включени в общите раз­
ходи по кредита за потребителя, дължими по 
договора за кредит;
10. начините за изплащане на кредита, 
включително пример за броя, периодичността 
и размера на погасителните вноски;
11. при кредити с плащане само на дъл­
жимата лихва – ясен и точен текст, че спаз­
ването на сроковете и условията на договора 
за кредит не води до изплащането на общия 
размер на кредита;
12. условията, пряко свързани с предсрочно 
погасяване на кредита;
13. когато е необходима оценка на имо­
та – кой осигурява извършването на оценката 
и дали възникват разходи за потребителя;
14. допълнителните услуги, които потреби­
телят е длъжен да ползва, за да получи кредита 
или за да получи кредита при предлаганите 
условия, и когато е приложимо, разяснение, 
че потребителят има право да ползва допъл­
нителните услуги от друго лице, различно 
от кредитора;
15. предупреждение за възможните по­
следици при неизпълнение на задълженията, 
свързани с договора за кредит.
(3) Информацията по ал. 1 и 2 се предоставя 
на потребителя на хартиен или на друг траен 
носител по ясен и разбираем начин или до 
нея се осигурява достъп в електронна форма, 
като всички елементи на информацията се 
представят с еднакъв по вид, формат и размер 
шрифт – не по-малък от 12.
Раздел II
Предоставяне на преддоговорна информация
Чл. 6. (1) Кредиторът или кредитният 
посредник предоставя на потребителя пер­
сонализирана информация за предлагания 
кредит, необходима за сравняване с други 
предлагани на пазара кредити, както и за 
оценка на възможните последици за потреби­
теля и за вземане на информирано решение 
за сключване на договор за кредит.
(2) Информацията по ал. 1 се предоставя 
на потребителя:
1. без неоснователно забавяне, след като кре­
диторът или кредитният посредник е получил 
необходимата информация за потребностите, 
финансовото състояние и предпочитанията му 
и в достатъчен срок, преди потребителят да е 
получил обвързващо предложение или преди 
да е обвързан от договор за кредит;
2. на хартиен или на друг траен носител;
3. в стандартизиран европейски формуляр 
по приложение № 2;
4. на български език или на друг език, ако 
е уговорено между страните.
(3) Кредиторът попълва цялата приложима 
информация в стандартизирания европейски 
формуляр по приложение № 2.
(4) При предоставяне на кредит от разстоя­
ние по смисъла на Закона за предоставяне на 
финансови услуги от разстояние кредиторът 
или кредитният посредник предоставя на 
потребителя преди сключване на договора за 
кредит стандартизирания европейски форму­
ляр по приложение № 2.
(5) Всяка допълнителна информация, ко­
ято кредиторът или кредитният посредник 
предоставя на потребителя, се представя 
в отделен документ, който се прилага към 
стандартизирания европейски формуляр по 
приложение № 2.
(6) Кредиторът е длъжен да постави на 
видно място в помещенията за обслужване 
на клиенти и на интернет страницата си 
достъпна информация в писмена форма от­
носно общите условия и тарифите, при които 
предоставя кредитите.
(7) При използването на телефон или на 
друго средство за гласова комуникация от 
разстояние кредиторът предоставя на по­
требителя освен информацията по чл. 9 от 
Закона за предоставяне на финансови услуги 
от разстояние и информацията, посочена в 
част А, т. 2 – 5 на приложение № 2.